# Credit Suisse

Credit Suisse Groupe AG es una banca d'investiment e societat de productes financèrs dont la sedença sociala se situa a Zuric fondada en 1856 par Alfred Escher.

## Istòria

En 1856, Schweizerische Kreditanstalt (SKA) ven lèu la primièra banca comerciala de Soïssa, trabalhant principalament dins lo crèdit , finança atal una part importanta del camin de fèrre. SKA participèt en 1879 a la creacion de la Banca soïssa dels camins de fèrre, en 1890 a la de la Banca dels camins de fèrre orientals e en 1895 a la de la banca d'entrepresas electricas. A partir de 1905, amb l'obertura d'una sucursala a Basilèa, la banca comença de crear sa ret de sucursala dins lo país. Lo primièr conflicte mondial fa sofrir la banca pertocant sas operacions internacionalas.$^,$
Las annadas 1930, puèi la Segonda Guèrra Mondiala li permeton de finançar un contingent de 12 000 ancians nazis en Argentina per un compte estimat a 35 miliards de èuros, espoliats a de familhas judievas. La primièra sucursala a l'exterior de Soïssa es obèrta en 1940 a Nòva York. En 1990, aqueriguèt una participacion majoritària dins Bank Leu, la mai vièlha banca de Soïssa. L'annada seguenta, aqueriguèt la Neue Aargauer Bank per 900 milions de francs soïsses.
En 1997, lo grop fusionèt sas activitats amb las asseguranças Winterthur, creant un ensemble avent una capitalizacion de 21 miliards de livres. La meteissa annada, recrompa las activitats francesas de la banca Hottinguer a París. En 1998, aqueriguèt Banco Garantia, una banca brasilièra especializada dins la banca d'afars, per un miliard de francs soïsses. En 2000, lo grop emplegava mai o mens 80 000 personas dins lo mond, per 28 000 en Soïssa.
En 2006, cedís Winterthur a Axa per 6,2 miliards de livres. A la fin de 2006, la fusion de las activitats banca privada e Leasing e l'integracion de City Bank SA forma sa filiala Bank-now, especializada dins la banca privada e lo leasing, que dispausa de 24 sucursalas despartidas en tota Soïssa e emplega mai de 300 collaborators. En març de 2016, anoncièt la reduccion de la talha de sas activitats dins la banca d'investiment amb la supression de doas mila pòstas dins aquela branca.
En mai de 2017, deguèt pagar una emenda de 400 milions de dòlars estatsunidenc per metre fin a las perseguidas engatjadas pel regulator american de las caissas d'estalvis dins l'encastre de la crisi de las subprimes. En 2021, l'efièch de la desbranda del fons d'investiment Archegos Capital suls comptes de la banca èra estimat 4,4 miliards de francs soïsses.
Lo 19 de març de 2023, Credit Suisse es crompada per UBS Group SA per una soma de 3 miliards de francs soïsses.

## Nòtas e referéncias

* ↑ (it) «Credit Suisse: informazioni e storia del gruppo bancario svizzero» sus www.swisschamber.it.
* ↑ (fr) «Credit Suisse, la "macchina a vapore del credito", si è inceppata» sus www.swissinfo.ch.
* ↑ (fr) «Financement des nazis avant-guerre : l'incroyable liste argentine» sus www.radiofrance.fr.
* ↑ (de) «Übersicht Bank Leu AG» sus archive.ph.
* ↑ (fr) «Credit Suisse Invest Compact Tarif des commissions» sus www.credit-suisse.com.
* ↑ (de+fr+it) «Credit Suisse» sus hls-dhs-dss.ch.
* ↑ (en) «Lex: UBS/Banco Pactual» sus Financial Times.
* ↑ (en) «Axa pays Credit Suisse £6.2bn for Winterthur» sus www.theguardian.com.
* ↑ (it) «La Svizzera indaga sulle banche: "Manipolati i cambi delle valute"» sus la Repubblica.
* ↑ (fr) «La débâcle d'Archegos coûte très cher à Credit Suisse» sus www.lesechos.fr.
* ↑ (fr) «Clientèle, personnel, actionnaires: quelles conséquences après le rachat de Credit Suisse»?, Radio Télévision Suisse.